Lääkeainealtistuspotilaan jatkohoito-ohje

|  |  |
| --- | --- |
|  |  |

Lääkeainealtistukset jäävät valtaosin negatiivisiksi, koska vain pieni osa lääkehoidon aikaisista haittavaikutusreaktioista johtuu lääkeyliherkkyydestä. Lisäksi lääkealtistukset suunnitellaan siten, että altistettavaksi valitaan epätodennäköisin epäillyn lääkereaktion aiheuttaja potilaalle jatkossa tarpeellisista lääkkeistä. (Edellytyksenä lääkeainealtistuksen tekemiselle on, että altistettava lääke on jatkossa potilaalle hoidon kannalta tarpeellinen. Altistettavaksi valitaan eri vaihtoehdoista se lääke, joka epätodennäköisimmin aiheuttaisi lääkeainereaktion.)

**Polikliinisen lääkeainealtistuksen jälkeen kotona ilmaantuvat reaktiot:**

1. **Lievä oireilu**

* Esim. vähäisen ihottuman ilmaantuessa tilannetta jäädään seuraamaan ja ihottumamuutokset pyritään mahdollisuuksien mukaan valokuvaamaan.
* Seuraavana aamuna otetaan yhteyttä ihotautien pkl:lle puh.(017)172888

ja tullaan tarvittaessa näyttämään ihottuma ensisijaisesti altistuksesta vastaavalle ihotautilääkärille

1. **Voimakkaampi oireilu**

* Etenevän, laajan ihoreaktion, turvotusreaktion tai hengitystieoireiden ilmaantuessa on hakeuduttava KYSin sisätautien ensiapuun tai lähimmälle päivystysvastaanotolle, missä ihottuma valokuvataan ja lääkereaktio hoidetaan
* Tiedot oireista ja hoidoista välitetään lääkealtistuksesta vastaavalle ihotautilääkärille puh. (017)172888
* Jatkohoitopaikka valitaan voinnin mukaan
* Ottakaa tämä ohje mukaan hoitoon hakeutuessanne

**Oireettomiksi jäävät lääkealtistukset:**

* Lääkealtistusviikon perjantaina tutkimuksesta vastannut lääkäri soittaa Teille ja vahvistaa altistustuloksen